armvectores/hy_wikipedia_2023 huggingface dataset:
Ջորջ Ֆլոյդի բողոքի ցույցեր

Ջորջ Ֆլոյդի բողոքի ցույցեր, ոստիկանական բռնության դեմ խռովությունների, բողոքների և անկարգությունների շարունակական շարք, որոնք սկսվել են որպես տեղական բողոքի ցույցեր Մինեսոտա նահանգի Մինեապոլիս-Սենտ Պոլ թաղամասում, այնուհետև տարածվել ամբողջ Միացյալ Նահանգներում։ Բողոքի ակցիաները Մինեապոլիսում սկսվել են 2020 թվականի մայիսի 26-ին՝ Ջորջ Ֆլոյդի սպանությունից հետո, որտեղ Մինեապոլիսի ոստիկանության դեպարտամենտի աշխատակից Դերեկ Շովինը ավելի քան 8 րոպե ծնկով խեղդում էր Ֆլոյդին՝ ձեռնաշղթաներով կալանման ժամանակ գետնին գամելուց հետո։
Բողոքի ցույցերն արագ տարածվել են ամբողջ Միացյալ Նահանգներով, և ամբողջ աշխարհում սկսել են պահանջել «Ֆլոյդի համար արդարադատություն»։ Հակառակ կողմը ոստիկանությունն է։ Շաբաթ օրը՝ մայիսի 30-ին, առնվազն 12 խոշոր քաղաքում հայտարարվել է պարետային ժամ, իսկ հունիսի 2-ին 24 նահանգապետեր զանգահարել էին Ազգային գվարդիա, Վաշինգտոնում է գտնվում ավելի քան 17,000 զինվոր։ Ցույցերի սկզբից մինչև հունիսի 2-ն առնվազն 5,600 մարդ կալանքի են ենթարկվել։


== Նախապատմություն ==


=== Ոստիկանության դաժանության պատմությունը Միացյալ Նահանգներում ===
Միացյալ Նահանգներում ոստիկանության կողմից հաճախակի դաժան վերաբերմունքի և իրավապահ մարմինների կողմից ուժի կիրառման դեպքերը վաղուց են ստիպում քաղաքացիական իրավունքների և տարբեր այլ ակտիվիստների շարժմանը բողոքել անհամաչափ ուժի կիրառման հետ կապված միջադեպերի համար ոստիկանության պատասխանատվության բացակայության դեմ։ 1965 թվականին Ուոթսի անկարգությունները ոստիկանության դաժանության պատասխանն էին քաղաքացիական իրավունքների համար պայքարի ժամանակ։ 1965 թվականի անկարգությունների ժամանակ ոստիկանության հետ բախումները հանգեցրել են 34 մարդու մահվան, որոնց մեծ մասը աֆրոամերիկացիներ էին։ 1992 թվականին Լոս Անջելեսի խռովությունները պատասխան էին Ռոդնի Քինգի նկատմամբ ուժ կիրառելու համար պատասխանատու ոստիկանների արդարացմանը։ Վերջին ժամանակներս այդ միջադեպերն իրենց մեջ ներառել են Մայքլ Բրաունի գնդակահարությունը 2014 թվականին Ֆերգյուսոնում, Միսսուրի, անփութությունը, որը հանգեցրել է 2015 թվականին Բալթիմորում Ֆրեդի Գրեյի մահվանը, Ֆիլանդո Կաստիլիայի գնդակահարությունը 2016 թվականին, և 2017 թվականին Ժյուստին Դեյմոնի գնդակահարությունը Մինեսոտայում։ Իսկ 2014 թվականին Նյու Յորքում Էրիկ Գառների մահը, ով ինչպես և Ջորջ Ֆլոյդն, ասում էր. «Ես չեմ կարողանում շնչել»։ 2020 թվականի մարտին Կենտուկիի ոստիկանությունը գնդակահարել է Բրեոնա Թեյլորին իր սեփական բնակարանում, ինչը լայն արձագանք է ստացել։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Ջորջ Ֆլոյդի բողոքի ակցիա, U.S. Press Freedom Tracker
Խաբեությունների և մոլորեցնող հաղորդագրությունների մեկնարկած ցանկ, BuzzFeed
Սան Դոմինգուս (Բաիա)

Անվան այլ կիրառումների համար տե՛ս՝ Սան Դոմինգուս (այլ կիրառումներ)Սան Դոմինգուս (պորտ.՝ São Domingos), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Սեռինյա գավառի կազմի մեջ։ Բնակչությունը կազմում է 7250 մարդ՝ 2006 թվականի տվյալներով։ Գրավում է 265,375 կմ2 տարածք։ Բնակչության խտությունը՝ 27,3 մարդ/կմ²։
Քաղաքի տոնը նշվում է հունիսի 13-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 15.886.080,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.027,32 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,624 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքին բնորոշ է կիսաանապատային կլիման։


== Ծանոթագրություններ ==
Պոչինկի (այլ կիրառումներ)

Պոչինկի, կարող է վերաբերել՝

Պոչինկի - գյուղ Ռուսաստանի Նիժնի Նովգորոդի մարզի Պոչինկովսկի շրջանի կազմում։
Պոչինկի - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Թամաշաղ (գյուղ)

Անվան այլ կիրառումների համար տե՛ս՝ Թամաշաղ (այլ կիրառումներ)Թամաշաղ (Գարմաչաթաղ, Գերմաչաթախ, Գյարմաչաթախ, Գյարմաչաթաղ, Թամաղաջ, Թամաշըխ, Թամաշըղ, Թամաշըք, Կամըջաթաղ, Քյամաչաթախ), գյուղ Մեծ Հայքի Սյունիք նահանգի Ճահուկ գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։


== Աշխարհագրություն ==
Գտնվում է Բզղոն գյուղից 2-3 կմ ներքև, Ճահուկ վտակի աջ կողմում, վտակից 2 կմ հեռավորության վրա, լեռնաբլուրներով շրջապատված ձորակում։


== Պատմություն ==
Տեղի հնության հետքերը վկայում են, որ գյուղի ունեցել է հայկական եկեղեցի, ամրոց, 50-60 տուն հայ ազգաբնակչության։ Ըստ Ղևոնդ Ալիշանի, սա Երնջակ գավառի Կամրջաթաղ գյուղն է։ Ըստ Արգամ Այվազյանի, թե դա ճիշտ չէ, քանի որ գյուղը Երնջակ գավառի շատ և շատ հեռու է գտնվում։ Ըստ պատմվող ավանդությունների և գյուղի բնական դիրքի այս գյուղի Ստեփանոս Օրբելյանի նշած Ճահուկ գավառի Թամաշաղ գյուղն է։ Այս գյուղի մինչև 1965 թվականի մտնում էր Շահբուզի շրջանի կազմի մեջ, իսկ հետո՝ Նախիջևանի։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Տրիլոկի Նատհ Կաուլ

Տրիլոկի Նատհ Կաուլ (անգլ.՝ Triloki Nath Kaul, 1913, Baramulla - հունվարի 16, 2000(2000-01-16), Rajgarh, Սիրմուր, Հիմաչալ-Պրադեշ, Հնդկաստան), հնդիկ դիվանագետ, ԽՍՀՄ-ում երկու անգամ եղել է Հնդկաստանի դեսպան։


== Կենսագրություն ==
Տրիլոկի Նատհ Կաուլը ծնվել է 1913 թվականին Բարամուլայում, Բրիտանական Հնդկաստան։ Սովորել է Փանջաբի, Ալահաբադի համալսարաններում և Լոնդոնի թագավորական քոլեջում, ունեցել է բարձրագույն իրավաբանական կրթությունՀնդկաստանի արտաքին գործերի նախարարությունում ծառայության է անցել 1939 թվականին, այդ թվում դիվանագիտական ծառայության՝ 1947 թվականից։
Աշխատել է ԽՍՀՄ-ում, Հարավային Կորեայում, Իրանում (դեսպանի կարգավիճակում) և Մեծ Բրիտանիայում (բարձրագույն կոմիսարի տեղակալ և Մեծ Բրիտանիայում Հնդկաստանի բարձրագույն կոմիսարի պաշտոնակատար) գործող հնդկական դեսպանություններում։ 1962 թվականից մինչև 1966 թվականը ԽՍՀՄ-ում եղել է Հնդկաստանի Հանրապետության դեսպան։
1966 թվականից մինչև 1968 թվականը զբաղեցրել է Արտաքին գործերի նախարսարության քարտուղարի պաշտոնը, իսկ 1968 թվականից մինչև 1972 թվականը՝ Արտաքին գործերի նախարարության արտաքին հարցերով քարտուղար։
1973 թվականից մինչև 1976 թվականը Միացյալ Նահանգներում եղել է Հնդկաստանի դեսպան
1977 թվականից եղել է մշակութային կապերով հնդկական խորհրդի նախագահ։
1980 թվականից մինչև 1985 թվականը Հնդկաստանից եղել է ՅՈՒՆԵՍԿՈ-ի գործադիր խորհրդի անդամ։ Բացի դրանից համարվել է Հնդկական խորհրդի մշակութային կապերի նախագահ է ՅՈՒՆԵՍԿՈ-ի ներկայացուցչի տեղակալ։
1986 թվականից մինչև 1989 թվականի ԽՍՀՄ-ում կրկին եղել է Հնդկաստանի Հանրապետության դեսպան՝ գրասենյանի նախարար-անդամի պաշտոնում
2000 թվականի հունվարի 26-ին մահացել է Ռաջգարհի իր տանը՝ 87 տարեկան հասակում։ Հունվարի 18-ին դիակիզվել է։


== Ընտրյալ երկեր ==
Խաղաղության և պատերազմի դիվանագիտություն։ Հիշողություններ և մտորումներ / Diplomacy in Peace & War. Recollections and Reflections (1978)
Հնդկաստան, Չինաստան, Հնդչինաստան, ազատ դիվանագետի մտորումներ / India, China, and Indochina, Reflections of a Liberated Diplomat (1980)
Կյանքը հիմալայական գյուղում / Life in a Himalayan Hamlet (1982)
Իմ տարիները բրիտանական կառավարության և սվարաջի շրջանում / My Years through Raj and Swaraj (1993)
Դիվանագետի օրագիր (1947-1999) / A Diplomat’s Diary (1947-1999) (2000)


== Ծանոթագրություններ ==


== Արտաքին հղումներ ==
«T.N. Kaul dead»։ The Hindu (անգլերեն)։ 2000-01-17։ Վերցված է 2017-08-06 
T.N. Kaul materials in the South Asian American Digital Archive (SAADA)
Ռեսիֆիի գավառ

Ռեսիֆիի գավառ (պորտ.՝ Microrregião do Recife), գավառ Բրազիլիայի Պերնամբուկու նահանգում։ Մտնում է Ռեսիֆիի ագլոմերացիա (մեզոշրջան)ի մեջ։ 8°25′07″ հվ. լ. 35°19′40″ ամ. ե.


== Գավառի կազմ ==
Գավառի կազմի մեջ են մտնում հետևյալ համայնքները.

Աբրեյ ի Լիմա
Արասոյաբա
Կամարաժիբի
Մորենու
Օլինդա
Պաուլիստա
Ռեսիֆի
Սան Լորենսու դա Մատա
Այգեկ (Արմավիրի մարզ)

Անվան այլ կիրառումների համար տե՛ս՝ Այգեկ (այլ կիրառումներ)Այգեկ , գյուղ Հայաստանի Արմավիրի մարզում, Վաղարշապատի շրջանում։ Գտնվում է ծովի մակերևույթից 943 մ բարձրության վրա։ Տեղակայված է մարզկենտրոնից 39 կմ հյուսիս-արևելք։ Հիմնադրվել է 1946 թվականին։


== Բնակչություն ==
Հիմնադրվել է 1946 թվականին՝ Իրանից ներգաղթած վերաբնակիչների համար։
Այգեկի ազգաբնակչության փոփոխությունը։


== Տնտեսություն ==
Բնակչությունը զբաղվում է այգեգործությամբ, պտղաբուծությամբ և անասնաբուծությամբ


== Ծանոթագրություններ ==


== Արտաքին հղումներ ==
Էջը Արմավիրի մարզպետարանի կայքում Archived 2013-06-27 at Archive.is
Համայնքի ղեկավարի Էջը Արմավիրի մարզպետարանի կայքում(չաշխատող հղում)
ՖԻՖԱ Աշխարհի առաջնություն 2014 Խումբ H

ՖԻՖԱ Աշխարհի առաջնություն 2014-ի G խմբում խաղերը անցկացվում են 2014 թվականի հունիսի 17-ից հունիսի 27-ը։ Խումբը բաղկացած է 4 հավաքականներից՝ Կորեայի Հանրապետություն, Բելգիա, Ռուսաստան, Ալժիր։
Հաջորդ փուլ դուրս են գալիս առաջին երկու տեղերը զբաղեցրած հավաքականները։ 1-ին տեղը զբաղեցրած հավաքականը հանդիպելու է G խմբում 2-րդ տեղը զբաղեցրած հավաքականի հետ, իսկ H խմբում երկրորդ տեղը զբաղեցրած հավաքականը կհանդիպի G խմբում 1-ին տեղը զբաղեցրած հավաքականի հետ։


== Հավաքականներ ==


== Աղյուսակ ==
Սիմու

Սիմու (հուն․՝ Σίμου), գյուղ Կիպրոսի Հանրապետության Պաֆոսի շրջանում։ Տեղակայված է Ֆիտի գյուղից 5 կմ դեպի հյուսիս-արևմուտք, Պիլուսա Կելեկեդարոն գյուղից 5 կմ դեպի հյուսիս, Դրմու գյուղից 3 կմ դեպի հարավ-արևելք։ Գյուղը նաև հնագիտական պեղումների վայր է։ Գյուղի փոստային ինդեքսը 6310-ն է։ Գյուղը կառուղվել է ծովի մակարդակից 410 մետր բարձրության վրա։ Տարեկան գյուղում տեղում է 620 մմ անձրև։ Գյուղում զարգացած է խաղողագործությունը, մշակում են նաև նուշ, ձիթապտուղ և ցիտրուսներ։ Հնում գյուղը նաև կոչվել է Սիմա, կոչվել է նաև Սիմոն՝ ի պատիվ գյուղի այդ ժամանակվա տիրոջ։


== Բնակչություն ==
Գյուղի բնակչությունը ենթարկվել է բազմաթիվ փոփոխությունների։ 1881 թվականին գյուղում ապրում էին 221 մարդ, 1901 թվականին բնակչությունն ավելացավ, հասնելով 240-ի, 1921 թվականին բնակչությունը կազմել է 250, 1960 թվականին մտ 300։ 1960-1970 թվականներին գյուղի բնակչությունը սկսեց նվազել և 1982 թվականին այն կազմեց 240-250 մարդ։ Ըստ 2001 թվականի տվյալների Սիմու գյուղի բնակչությունը կազմել է 171 մարդ, գյուղի բնակչությունը շարունակում է նվազել։


== Ժողովրդագրություն ==


== Ծանոթագրություններ ==
Նատրիումի դիթիոֆոսֆատ

Նատրիումի դիթիոֆոսֆատ, Ոչ օրգանական միացություն, նատրիումի և թթվի դիթիոֆոսֆատի աղ՝ Na3PO2S2 բանաձևով, անգույն բյուրեղները, լուծվելով ջրում, ձևավորում են բյուրեղահիդրատներ։


== Ստացումը ==
Ֆոսֆրի սուլֆիդի հիդրոլիզը նատրիումի հիդրոքսիդի խառնուրդի հետ.
  
    
      
        
          
            
              P
              
                4
              
            
            
              S
              
                10
              
            
            +
            16
            N
            a
            O
            H
             
            
              
                →
                
                  50
                  −
                  
                    55
                    
                      o
                    
                  
                  C
                
              
            
             
            4
            N
            
              a
              
                3
              
            
            P
            
              O
              
                2
              
            
            
              S
              
                2
              
            
            +
            2
            N
            
              a
              
                2
              
            
            S
            +
            8
            
              H
              
                2
              
            
            O
          
        
      
    
    {\displaystyle {\mathsf {P_{4}S_{10}+16NaOH\ {\xrightarrow {50-55^{o}C}}\ 4Na_{3}PO_{2}S_{2}+2Na_{2}S+8H_{2}O}}}
  


== Ֆիզիկական հատկություններ ==
Նատրիումի դիթոֆոսֆատը ձևավորում է անգույն բյուրեղներ։
Լուծվում է ջրում, չի լուծվում էթանոլի մեջ։
Ձևավորում է Na3PO2S2•11H2O բանաձևով բյուրեղահիդրատ, որը հալվում է 45-46 °C ջերմաստիճանում, բջիջների պարամետրերն են.
a = 1,2481 նմ, b = 0,9452 նմ, c = 1,3831 նմ, Z = 4 


== Ծանոթագրություններ ==


== Աղբյուրներ ==
Անօրգանաակն սինթեզի՝ Ռեդ. Բրաուերի ձեռնարկ, էջ 338
Շևչենկովո (գյուղ, Կրասնոկուտի շրջան)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1851 թվականին։
2001 թվականի տվյալներով Շևչենկովո գյուղում բնակվում էր 21 մարդ։ Բնակավայրը զբաղեցնում է 0,396 կմ² տարածք։ Բնակչության խտությունը կազմում էր 53,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոզալևո

Մոզալևո (ռուս.՝ Мозалево), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 115 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիննի Թուխ։ Հելլոուին

Վիննի Թուխ։ Հելլոուին (անգլ.՝ Pooh's Heffalump Halloween Movie), ամերիկյան լիամետրաժ մուլտֆիմ։ Թողարկվել է 2004 թե, սկզբում DVD տարբերակով` առանց կինոթատրոններում կամ հեռուստատեսությամբ հեռարձակելու։ Նկարահանվել է Ալան Միլնի՝ Վիննի Թուխի և իր ընկերների արկածների մասին պատմող հեքիաթների հիման վրա։ Ջոն Ֆիդլերի վերջին դերը (Դնչիկի ձայնը, 1968 թ.) և առաջին մուլտֆիլմը Վիննի Թուխի մասին առանց Փոլ Ուինչելի (Վագրի ձայնը, 1968 թ.)։


== Սյուժե ==
Կախարդական անտառի բնակիչները պատրաստվում են Հելոուինին, ինչպես նաև սա առաջին հելոուինն էր Փղիկի կյանքում։ Խոսելով այս տոնի մասին, Վագրը նրան շատ է վախեցնում։ Մինչդեռ, Վինի Թուխն ուտում է բոլոր քաղցրավենիքները, որ պատրաստել էր Նապաստակը տոնի համար, և այն վտանգի տակ է դնում ամբողջ միջոցառումը։ Վագրն ասում է, որ վերջերս անտառում տեսել է սարսափելի խորհրդավոր արարած Գոբլունին, որն ապրում է սարսափների գյուղում և կարող է իրականացնել յուրաքանչյուր ցանկություն։ Ռուն Փղիկի հետ գաղտնի բոլորից սկսում են փնտրել այդ արարածին, որպեսզի քաղցրավենիք խնդրեն տոնի համար։ Շուտով նրանք գտնում են սարսափների գյուղը` Գոբլունի բնակարանով, սակայն վախենում են այնտեղ մտնել։ Նստում են մոտակայքում և Ռուն, ոգին բարձրացնելու նպատակով, ընկերոջը մի ուրիշ պատմություն է պատմում նախորդ Հելոուինից։
Վագրը, Թուխը, Իան և Դնչիկը գնում են անտառ բոլորին վախեցնելու նպատակով։ Դնչիկն այսպես, թե այնպես վախենում էր այդ տոնակատարությունից, իսկ այդ պահին սկսվում է փոթորիկը, որը Դնչիկին առանձնացնում է ընկերներից։ Նա վախից դողալով, քայլում անտառի միջով և փնտրում է ընկերներին։ Բացահայտում է երկու ուրվականների, որոնք տանջում են իր ընկեր Թուխին։ Չհասկանալով, որ Վագրն է Ավանակի հետ ուրիշ հագուստներով, փորձում է օգնել իր ընկեր Թուխին, բարձր վախենալու ձայն է հանում և նետվում է օգնության։ Դրանից հետո Դնչիկին բոլորը համարում են համարձակ փրկիչ։


== Դերերը կրկնօրինակեցին ==


== Ծանոթագրություններ ==


== Արտաքին հղումներ ==
Официальный сайт мультфильма Archived 2013-03-28 at the Wayback Machine.
Обзор мультфильма на сайте movies.nytimes.com
Обзор мультфильма Archived 2010-08-12 at the Wayback Machine. на сайте monstersandcritics.com
Обзор мультфильма на сайте fulvuedrive-in.com
Սկիաթոս

Սկիաթոս (հուն․՝ Σκιάθος), Հունաստանին պատկանող կղզի Եգեյան ծովի հարավարևելյան հատվածում։
Հունաստանի կարևոր զբոսաշրջային կղզիներից է։ Կղզում գտնվող Լալարիա ծովափը համարվում է Հունաստանի ամենաարևոտ հանգստավայրերից մեկը։


== Աշխարհագրություն ==
Սկիաթոս կղզին գտնվում է Եգեյան ծովի հարավ-արևելքում՝ Հունաստանի Հարավային Եգեյան կղզիներ վարչատարածքային միավորի կազմում։
Ծովի մակարդակից բարձրությունը զրոյական է, իսկ ամենաբարձր լեռնագագաթն ունի ընդամենը 433 մետր բարձրություն։ Հիմնական քաղաքը՝ Սկիաթոսը (ըստ 2011 թվականի տվյալների ունի 4.883 մարդ բնակչություն) գտնվում է կղզու արևելքում։
Մյուս բնակավայրերն են Կալիվիան, Տրուլոսը, Հենեմոսը, Կուկունարիեսը և Ահլադիասը։ Սկիաթոս կղզին զբաղեցնում է ընդհանուր առմամբ 49.898 կմ քառակուսի տարածք։ Չնայած իր փոքր տարածքի՝ Սկիաթոսը իր անտառներով և լանդշաֆտական գոտիներով հայտնի զբոսաշրջային վայր է։ Անտառները գտնվում են հիմնականում կղզու հարավարևմտյան և հարավարևելյան հատվածում։


== Բնակչություն ==
Ըստ 2011 թվականի մարդահամարի տվյալների՝ կղզու վրա բնակվում է 6088 մարդ։
Կղզու հիմնական բնակիչները կղզիաբնակ հույներն են, որոնք հիմնականում ապրում են Սկիաթոս քաղաքում։
Բնակչությունը խոսում է դիալեկտիկ հունարենով, իսկ բնակչությունը դավանում է հույն ուղղափառություն։
Նույն թվականի մարդահամարի տվյալներով բնակչության միջին խտությունը կազմում է 120 մարդ կմ քառ.:


== Տե՛ս նաև ==
Միկոնոս
Սանտորինի


== Ծանոթագրություններ ==
Իմյանովո (այլ կիրառումներ)

Իմյանովո, կարող է վերաբերել՝

Իմյանովո - գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Իմյանովո - գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Նարկա

Նարկա (ռուս.՝ Нарка), գետ Ռուսաստանում, հոսում Բաշկորտոստան հանրապետությունում։ Գետաբերանը տեղակայված է Մալի Իզեռ գետի ձախ ափին՝46 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության<ref name='МПР России'>«Государственный водный реестр РФ: Ассель (Альбаевка)»։ Արխիվացված օրիգինալից 2012-07-16-ին։ Վերցված է 2015-04-22 </ref.

Ջրային օբյեկտի, պետական ջրային գրանցման կոդը - 10010200612111100019652
Հիդրոլոգիական ուսումնասիրությունների կոդը - 111101965
Ավազանի կոդը - 12.01.00.006
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կլան (Ծովափնյա Շարանտի գավառ)

Կլան (ֆր.՝ Clam), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Ժենի դը Սանտոնժ համայնքի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17108։


== Բնակչություն ==
Համայնքի բնակչությունը 2010 թվականին կազմում էր 379 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Կլան (ֆր.)
Ձիթապտուղ

Ձիթապտուղ, Հայաստանում աճեցնում են Տավուշի մարզում։ Ձիթենու լավագույն սորտերի պտուղները խոշոր են, ունեն մինչև 15 գ զանգված և յուրահատուկ դառնահամություն։


== Օգտագործում ==
Խակ, կանաչավուն ձիթապտուղներն ավելի հաճախ թթու են դնում (և թթու դրած են պահածոյում), իսկ հասունները (մուգ կարմրավուն երանգով) աղ են դնում։ Անհրաժեշտ է պահել ապակե անոթում։ Թթու կամ աղ դրած ձիթապտուղները օգտագործում են որպես խորտիկ, խավարտ և համեմունք ձկնեղեն և մսեղեն կերակուրների մեջ։ Կերակրի մեջ գցում են վերջում, քանի որ երկար եփվելուց ձիթապտուղը կորցնում է համը։ Ձիթապտուղը համեղանում է, եթե պահում են ձեթի մեջ և վրան ավելացնում կտրտած մաղադանոս կամ կիտրոնի շերտիկներ։
Որսորդական գործիքներ և միջոցներ

Որսորդական գործիքներ և միջոցներ, արդյունագործական գազանների և թռչունների որսի համար գործածվող միջոցներ։ Բաժանվում են ակտիվ (որսորդական հրացան, նետ ու աղեղ, ցանցեր, որսական կենդանիներ) և որոգայթային (թակարդ, ծուղակ, որսափոս, որսարկղ և այլն) ձևերի։ Ակտիվ միջոցներից առավել գործածական են ողորկափող, ակոսափող և կոմբինացված մեկ, երկու և բազմափողավոր հրացանները։ Որսացանցերը (որոգայթացանց, ցանցապարկ, վրանացանց, մեծ որսացանց, ձեռքի ցանցապարկ, կածանցանց և այլն) օգտագործվում են հիմնականում կենդանիներին և թռչուններին ողջ բռնելու և կենդանաբանական այգիներ կամ այլ վայրեր տեղափոխելու ու նշագրելու նպատակով։ Որսկան կենդանիներից և թռչուններից են՝ քերծեները, որսաշները, վագրակատուն, քարարծիվը, բազեն, ճախրուկը, շահենը և այլն։ Որոգայթներից հիմնականում գործածվում են թակարդները և ծուղակները։
Leopardus pajeros

Leopardus pajeros, փոքրիկ կատվազգի Չիլիի և Արգենտինայի պամպասյան շրջաններից։ Մինչև վերջերս համարվում էր պամպասյան կատվի ենթատեսակը։


== Ենթատեսակներ ==
Leopardus pajeros pajeros
Leopardus pajeros budini, Արգենտինա
Leopardus pajeros garieppi, Պերու, Էկվադոր, Բոլիվիա
Leopardus pajeros steinbachi
Leopardus pajeros thomasi, Էկվադոր


== Ծանոթագրություններ ==
Խորտկանոց անիվների վրա

«Խորտկանոց անիվների վրա» (չինարեն՝ 快餐車 (Kuai can che)) ռեժիսոր Սամո Հունգի ֆիլմերից, որի գլխավոր դերերը մարմնավորում են Ջեքի Չանը, Յուեն Բյաոն, Սամո Հունգը, Բեննի Ուրկիդեզը, Կիտ Վիտալին, Հերբ Էդելմանը, Լոլա Ֆորները, Սուսաննա Սենթը, Հոսե Սանչոն, Լուիս Պալենսուելան։


== Սյուժե ==
Երկու եռանդուն չինացիներ Բարսելոնայում ստեղծել են շարժական խորտկանոց։ Նրանց դեղին փոքրիկ ֆուրգոնը մարդկանց համեղ ուտելիք է տալիս։ Բայց մի անգամ նրանց ամբողջ եկամուտը թալանում է խորամանկ Սինյորիտա Սիլվիան։ Արդյունքում հերոսները իրենց ավտոխոհանոցով ընկնում են մրցարշավի մեջ և մասնակցում են մի շարք ձեռնամարտերի։


== Դերերում ==


== Ծանոթագրություններ ==


== Արտաքին հղումներ ==
Խորտկանոց անիվների վրա(անգլ.) ֆիլմը Internet Movie Database կայքում
«Խորտկանոց անիվների վրա»(ռուս.) ֆիլմը ԿինոՊոիսկ կայքում։
Օլիտեի արքայական պալատ

Օլիտեի արքայական պալատ, Օլիտեի Նավառայի թագավորների պալատ (իսպ.՝ Palacio de los Reyes de Navarra de Olite) կամ Օլիտեի ամրոց (իսպ.՝ Castillo de Olite), պաշտպանական կառույց Իսպանիայի Նավառա նահանգի Օլիտե քաղաքում: Կառուցվել է 13-14-րդ դարերում և եղել է Նավառայի թագավորների նստավայրերից մեկը սկսած Չարլզ III-ի թագավորության տարիներից: Ներկայիս տեսքն ստացել է 20-րդ դարում՝ գեներալ Ֆրանցիսկո Ֆրանկոյի իշխանության օրոք:
1931 թվականի հունիսի 3-ին հայտարարվել է Իսպանիայի մշակութային հուշարձան և ստացել է RI-51-0000306 գրանցման համարը:

Նավառայի Կառլոս III թագավորը 15-րդ դարում սկսել է ընդարձակել Օլիտեում գոյություն ունեցած ամրոցը, որ հետո դարձել է Նավառայի թագավորների պալատ: Չնայած կառույցը սովորաբար կոչվում է ամրոց, սակայն իր կառուցվածքով այն նման է պալատի. այն ավելի շատ հարմարեցված է բնակության, ոչ թե ռազմական (պաշտպանական) նպատակների ծառայելու համար:
Ամրոցի առանձնահատկություններից մեկը նրա կառուցվածքի ոչ համաչափ լինելն է: Դրա պատճառն այն է, որ ամրոցը կառուցվել է առանց նախնական պլանի, ինչպես նաև դարերի ընթացքում ընդարձակվել է ու ենթարկվել բազմաթիվ փոփոխությունների: Դղյակի հիմնական մասը կառուցվել է 14-րդ դարի վերջին ու 15-րդ դարի սկզբին: Նավառայի թագավոր Կառլոս III-ը որոշել է ամրոցը դարձրել է թագավորի մշտական նստավայր:
1512 թվականին Կաստիլիայի ու Արագոնի միացյալ թագավորության կողմից Նավառայի գրավումից հետո Օլիտեի ամրոցն լքվել է ու սկսել անկում ապրել: Ժամանակ առ ժամանակ այնտեղ բնակվում էին Նավառայի փոխարքաները: 1813 թվականին ամրոցը հրդեհվել է իսպանացի պարտիզանների կողմից, որպեսզի այն չծառայի Նապոլեոնի զորքերին:
1923 թվականին Նավառայի տարածքային վարչությունը որոշում է ընդունել լքված ճարտարապետական համալիրի վերականգնման մասին: Անցկացված մրցության արդյունքներով 1937 թվականին սկսվել են վերակառուցման աշխատանքները: Արդյունքում Օլիտեի ամրոցը դարձել է Նավառայի ամենահայտնի զբոսաշրջային վայրերից մեկը:
Ամրոցը ներառում է մի շարք սենյակներ, այգիներ ու խրամներ: Առանձնացվում են ամրոցի երկու հատվածներ՝ Հին պալատ (ներկայում՝ Parador Nacional de Turismo) և Նոր պալատ: Ամրոցը շրջապատված է բարձր պատերով ու ունի բազմաթիվ աշտարակներ, որ նրան տալիս են ազդու ու հեքիաթային տեսք: Ներկայում այն համարվում է Եվրոպայի ամենագեղեցիկ ամրոցներից մեկը: Ամրոցին կից գտնվում է Սանտա Մարիա գոթական տաճարը:


== Աղբյուրներ ==
Mariano Carlos Solano y Gálvez, Marqués de Monsalud "El Palacio Real de Olite", Boletín de la Real Academia de la Historia, 49 (1906), pp. 435–447.


== Արտաքին հղումներ ==
Castillo palacio de Olite Archived 2008-06-04 at the Wayback Machine. at CastillosNet
Palacio de Olite Archived 2007-01-28 at the Wayback Machine. at Guiarte Navarra
Palacio Real de Olite at Navarra.es
Castillo-Palacio Real de Olite Archived 2008-10-24 at the Wayback Machine. (ոչ պաշտոնական կայք)
Fotos del Castillo de Olite (Navarra) at EuroResidentes
Վեստ Արմենիա ՖԱ

Վեստ Արմենիա Ֆուտբոլային ակումբ, հայկական ֆուտբոլային ակումբ Հայաստանի մայրաքաղաք Երևանում։


== Պատմություն ==
2019 թվականի հունիսի 13-ին Վահե Ստեփանյանը Երևանում պաշտոնապես հիմնադրվեց Վեստ Արմենիա ֆուտբոլային ակումբը։ Վեստ Արմենիան իր հիմնադրման առաջին տարում մասնակցել է Հայաստանի Առաջին լիգային։ «Միկա» մարզադաշտը Վեստ Արմենիայի տնային մարզադաշտն էր։ 2021 թվականի մայիսի 31-ին ակումբը հայտարարեց, որ ֆինանսական դժվարությունների պատճառով այլևս չի մասնակցի որևէ մրցույթի։
2022 թվականի հուլիսին «Միկայի», «Սյունիքի» և «Լեռնային Արցախ-2»-ի հետ միասին Վեստ Արմենիային արտոնագիր տրվեց մասնակցելու Հայաստանի Առաջին լիգայի 2022-23 մրցաշրջանին։


=== Լիգա և գավաթ ===


== Ներկա կազմ ==
13 հունվար 2023-ի դրությամբ 


== Մարզիչներ ==
 Հայաստան Արմեն Շահգելդյան (13 հունիս 2019 – 8 օգոստոս 2020)
 Հայաստան Հայկ Հովհաննիսյան (1 դեկտեմբեր 2020 – 31 մայիս 2021)


== Ծանոթագրություններ ==
Դավլյատովկա (այլ կիրառումներ)

Դավլյատովկա, կարող է վերաբերել՝

Դավլյատովկա - գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Դավլյատովկա - գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Կրասնոֆլոտսկոե (գյուղ, Վիբորգսկի շրջան)

Անվան այլ կիրառումների համար տե՛ս՝ Կրասնոֆլոտսկոե (այլ կիրառումներ)Կրասնոֆլոտսկոե (ռուս.՝ Краснофлотское), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոսնիերեն

Բոսնիերենը պատկանում է Հնդեվրոպական լեզուների ընտանիքի սլավոնական լեզվախմբին։ Բոսնիերեն խոսում են աշխարհում 3 միլիոն մարդ։ Բոսնիերենը պաշտոնական լեզու է Բոսնիա և Հերզոգովինայում։ Աշխարհի տարածված լեզուների դասակարգման մեջ բոսնիերենը չի մտնում։


== Ծանոթագրություններ ==
Ջեֆրի Անսուորտ

Ջեֆրի Անսուորտ (անգլ.՝ Geoffrey Unsworth, մայիսի 26, 1914(1914-05-26), Atherton, Wigan, Մեծ Մանչեսթեր, Միացյալ Թագավորություն - հոկտեմբերի 28, 1978(1978-10-28), Բրետան), անգլիացի կինոօպերատոր։ «Օսկար» մրցանակի երկակի դափնեկիր «Լավագույն օպերատորական աշխատանք» անվանակարգում «Կաբարե» և «Տեսս» ֆիլմերի համար։


== Կենսագրություն ==
Ջեֆրի Անսուորտը ծնվել է 1914 թվականի մայիսի 26-ին Լանկաշիրում (Անգլիա)։ 1932 թվականին սկսել է աշխատել որպես օպերատորի օգնական։ Որպես կինոօպերատոր իր նորամուտը կատարել է 1942 թվականի «World Garden» վավերագրական կարճամետրաժ ֆիլմի նկարահանումների ժամանակ։ Իր կարիերայի ընթացքում նկարահանել է ավելի քան 80 ֆիլմ, որոնց թվում են ռեժիսոր Սթենլի Կուբրիկի «2001 թվականի տիեզերական ոդիսականը», Բոբ Ֆոսի «Կաբարե», Սիդնի Լյումետի «Սպանություն «Արևելյան ճեպընթացում», Ռիչարդ Դոնների «Սուպերմեն» և Ռիչարդ Լեստերի «Սուպերմեն 2» կինոնկարները։ 1976 թվականին պարգևատրվել է Բրիտանական կայսրության շքանշանով։ Անդամակցել է Բրիտանիայի կինոօպերատորների միությանը։
Ջեֆրի Անսուորտը մահացել է ինֆարկտից 1978 թվականի հոկտեմբերի 28-ին՝ «Տեսս» ֆիլմի նկարահանումների ժամանակ։ Նրա աշխատանքը շարունակել է կինոօպերատոր Գիսլեն Կլոկեն։


== Ընտրյալ ֆիլմագրություն ==


== Մրցանակներ և անվանակարգեր ==
«Օսկար» մրցանակ օպերատորական լավագույն աշխատանքի համար
Ներկայացվել է 1965 թվականին «Բեքեթ» ֆիլմի համար,
1973 թվականի դափնեկիր «Կաբարե» ֆիլմի համար,
Ներկայացվել է 1975 թվականին «Սպանություն «Արևելյան ճեպընթացում»» ֆիլմի համար,
1981 թվականի դափնեկիր (հետմահու) Գիսլեն Կլոկեի հետ «Տեսս» ֆիլմի համար։
BAFTA մրցանակ օպերատորական լավագույն աշխատանքի համար.
Ներկայացվել է 1964 թվականին «Թամահին» ֆիլմի համար,
1965 թվականի դափնեկիր «Բեքեթ» ֆիլմի համար,
1969 թվականի դափնեկիր «2001 թվականի տիեզերական ոդիսականը» ֆիլմի համար,
1973 թվականի դափնեկիր «Կաբարե» և «Ալիսը հրաշքների աշխարհում» ֆիլմերի համար,
Ներկայացվել է 1975 թվականին «Սպանություն «Արևելյան ճեպընթացում»» և «Զարդոզ» ֆիլմերի համար,
1978 թվականի դափնեկիր «Կամուրջը շատ հեռու է» ֆիլմի համար,
Ներկայացվել է 1979 թվականին «Սուպերմեն» ֆիլմի համար
1981 թվականի դափնեկիր (հետմահու) Գիսլեն Կլոկեի հետ «Տեսս» ֆիլմի համար։


== Ծանոթագրություններ ==


== Արտաքին հղումներ ==
Կինոօպերատորների օնլայն հանրագիտարան(անգլ.)
Ալուիզիու Ազևեդու

Ալուիզիու Ազևեդու (պորտ.՝ Aluísio Tancredo Belo Gonçalves de Azevedo, ապրիլի 14, 1857(1857-04-14)[…], Սան Լուիս (Մարանյան), Բրազիլիա - հունվարի 21, 1913(1913-01-21)[…], Բուենոս Այրես, Արգենտինա), բրազիլացի գրող, ծաղրանկարիչ, դիվանագետ, դրամատուրգ և նովելիստ։ Դրամատուրգ Արթուր Ազևեդուի եղբայրն է։


== Կենսագրություն ==
1879 թվականին մեկնել է Ռիո դե Ժանեյրո՝ համալսարանում գեղանկարչություն սովորելու համար և այն ավարտելուց հետո աշխատել է մի շարք թեթերում, ինչպիսիք են՝ «O Fígaro», «O Mequetrefe», «Zig-Zag» և «A Semana Ilustrada»: Հոր մահից հետո՝ 1887 թվականին, ստիպված է եղել վերադառնալ հայրենի քաղաք, որպեսզի հոգ տանի ընտանիքի մասին։ Գրեթե այդ ժամանակ նա սկսել է իր գրական կարիերան՝ 1880 թվականին հրապարակելով առաջին վեպը՝ «Uma Lágrima de Mulher»։ Սկզբում ռոմանտիզմի կողմնակից էր, ավելի ուշ միացել է նատուրալիզմի ուղղությանը։ Բրազիլիայում հանդես է եկել որպես բնագետների շարժման ներկայացուցիչ՝ 1881 թվականին հրապարակելով «O Mulato» վեպը։
Ծնվել է Սենթ Լուիսում, երիտասարդ տարիներին աշխատել է որպես վաճառող, վաղ տարիքից զբաղվել է գեղանկարչությամբ։ Երկու տարվա ընթացքում բավականաչափ գումար կուտակելով՝ վերադարձել է Ռիո և ակտիվորեն գրել 1882-1895 թվականներին՝ հանդես գալով իր վեպերով, այդ թվում՝ հակամիջուկային և աբոլիցիոնիստական հայացքներով։ 1895 թվականին ընդունվել է դիվանագիտական ծառայության և աշխատել Իսպանիայում, Ճապոնիայում, Անգլիայում, Իտալիայում և Արգենտինայում, որտեղ էլ մահացել է։ Եղել է Բրազիլիայի Գրականության ակադեմիայի հիմնադիրը և նախագահը 1897 թվականից մինչև իր մահը՝ 1913 թվականը։


== Մատենագիտություն ==
«Կնոջ արցունքները» («Слеза женщины», «Uma Lágrima de Mulher», 1880)
«Մուլատ» («Мулат», «O Mulato», 1881)
«Տիժուկայի գաղտնիքները» («Тайны Тижуки», «Mistérios da Tijuca, ou Girândola de Amores», 1882)
«Memórias de um Condenado, ou A Condessa Vésper» (1882)
«Casa de Pensão» (1884)
«Filomena Borges» (1884)
«Բու» («Сова», «O Coruja», 1890)
«A Mortalha de Alzira» (1894)
«O Livro de uma Sogra» (1895)


== Ծանոթագրություններ ==


== Արտաքին հղումներ ==
Биография (порт.)
Դալաս Քոուբոյս

Դալաս Քոուբոյս (անգլ.՝ Dallas Cowboys), Տեխաս նահանգի Արլինգտոն քաղաքի ամերիկյան ֆուտբոլի պրոֆեսիոնալ ակումբ, որը հանդես է գալիս Ֆուտբոլի ազգային լիգայում (NFL)։ Ակումբը հիմնդրվել է 1960 թվականին։ Դալաս Քոուբոյսը համարվում է Ֆուտբոլի ազգային կոնֆերենցիայի (ՖԱԿ) Արևելյան դիվիզիոնի անդամ։ Ակումբի սեփականատերը Ջերի Ջոնսն է։ Իր հանդիպումները հյուրընկալում է «AT&T սթեդիում» մարզադաշտում։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Ակումբի էջը NFL.com կայքում(անգլ.)
Ամգուն (գետ)

Ամգուն, գետ Ռուսաստանի Խաբարովսկի երկրամասում, Ամուրի ձախ վտակը։
Կազմավորվում է Այակիտ և Սուլուկ (Խոլուկ) գետերի միախառնումից՝ Բուրեայի լեռնաշղթայի լանջերին։ Երկարությունը 723 կմ։ Նավարկելի է գետաբերանից 472 կմ։


== Աղբյուրներ ==
Յակուբ Էյուբով

Յակուբ Աբդուլլա օկլի Էյուբով (ադրբ.՝ Yaqub Abdulla oğlu Eyyubov, հոկտեմբերի 24, 1945(1945-10-24), Մինգեչաուր, Ադրբեջանական ԽՍՀ, ԽՍՀՄ), Ադրբեջանի պետական գործիչ, Ադրբեջանի Հանրապետության վարչապետի առաջին տեղակալ, տեխնիկական գիտությունների դոկտոր, պրոֆեսոր։


== Կենսագրություն ==
Յագուբ Էյուբովը ծնվել է 1945 թվականի հոկտեմբերի 24-ին Մինգեչաուր քաղաքում։ 1963-1964 թվականներին եղել է Ադրբեջանի պոլիտեխնիկական ինստիտուտի ուսանող։ Մասնագիտություն ՝ ինժեներ - շինարար է։ Նա տեխնիկական գիտությունների դոկտոր, պրոֆեսոր է։ 1994 թվականին ընտրվել է Ճարտարագիտական ​​միջազգային ակադեմիայի ակադեմիկոս։ 
Նա իր կարիերան սկսել է 1964 թվականին ՝ որպես խառատահաստոց Շմիդտի գործարանում։ Նա ծառայել է բանակում 1964-1967 թվականներին։ 1968-1972 թվականներին սովորել է Ադրբեջանի պոլիտեխնիկական ինստիտուտում։ 
1970-1972 թվականներին եղել է Ադրբեջանի պոլիտեխնիկական ինստիտուտի շինարարական ֆակուլտետի կոմերիտմիության կոմիտեի քարտուղար, 1972-1974 թվականներին ՝ ինստիտուտի ասպիրանտ, գլխավոր լաբորանտ, 1973-1974 թվականներին ՝ ինստիտուտի կուսակցական կոմիտեի քարտուղարի տեղակալ։ 
1975-1997 թվականներին աշխատել է Ադրբեջանի ճարտարագիտության և շինարարության ինստիտուտում ՝ որպես ավագ ուսուցիչ, դեկանի տեղակալ, դոցենտ, պրոռեկտոր, բաժնի վարիչ։ 1999-2003 թվականներին եղել է ԱՀ վարչապետի տեղակալ։ 2003 թվականից նա Ադրբեջանի Հանրապետության վարչապետի առաջին տեղակալն է։ 
2015 թվականի հոկտեմբերի 23-ին Ադրբեջանի Հանրապետության Նախագահը Յագուբ Էյուբովին պարգևատրել է Պատվո շքանշանով։ Բելառուսի նախագահ Ալեքսանդր Լուկաշենկոն Ադրբեջանի առաջին փոխվարչապետ Յագուբ Էյուբովին պարգևատրել է նաև Պատվո շքանշանով ՝ Բելառուսի և Ադրբեջանի միջև առևտրատնտեսական հարաբերությունների զարգացման և ամրապնդման գործում նշանակալի ավանդի համար։
2016 թվականին Վլադիմիր Պուտինի կողմից պարգևատրվել է Ռուսաստանի բարեկամության շքանշանով։


== Ծանոթագրություններ ==
Նադեժդա Գորշկովա

Գորշկովա Նադեժդա Նիկոլաևնա (ամուսնական ազգանունը՝ Շևալովսկայա, ռուս.՝ Надежда Николаевна Горшкова, հունիսի 27, 1956(1956-06-27), Մոսկվա, ԽՍՀՄ), ԽՍՀՄ-ի գեղասահորդուհի, 1973/74-1975/76 թվականների ԽՍՀՄ չեմպիոնատի արծաթե մեդալակիր, 1975 և 1976 թվականների Եվրոպայի չեմպիոնատի, 1976 թվականի աշխարհի չեմպիոնատի զուգասահքի մասնակից։ ԽՍՀՄ սպորտի վարպետ։
Հանդես է եկել Եվգենի Շևալովսկու հետ։ Նրանց մարզում էր Ալեքսանդր Գորելիկը և Ստանիսլավ Ժուկը։ Զույգը երկու անգամ հաղթել է «Московские новости» թերթի մրցանակի համար մրցաշարում։
Հետագայում Նադեժդա Շևալովսկայան աշխատել է որպես մարզիչ, մասնավորապես, 1983-1985 թվականներին մարզել է Գորդեևա-Գրինկով զույգին։


== Սպորտային ձեռքբերումներ ==


== Ծանոթագրություններ ==


== Արտաքին հղումներ ==
Профиль на сайте В.Соловьёва
Արծվաշեն (գյուղ, Քաշաթաղի շրջան)

Անվան այլ կիրառումների համար տե՛ս՝ Արծվաշեն (այլ կիրառումներ)
Արծվաշեն, գյուղ Արցախի Հանրապետության Քաշաթաղի շրջանում։ Տեղաբաշխված է հանրապետության հարավարևմտյան հատվածում։ Բերձոր շրջկենտրոնից գտնվում է 78 կմ հեռավորության վրա, իսկ մայրաքաղաք Ստեփանակերտից՝ 128 կմ հեռավորության վրա։ Մտնում է Արծվաշեն համայնքի մեջ։


== Աշխարհագրություն ==
Գյուղը տեղակայված է Արցախի Հանրապետության հարավարևմտյան մասում՝ Քաշաթաղի շրջանում՝ նախկինում՝ Արցախի Պարսկանք գավառում։ Արծվաշենը տեղաբաշխված է Հակարիի ստորին հոսանքում՝ գետի ձախ ափին՝ Որոտանի հետ միախառնման մասում։ 
Համայնքը հարթավայրային է, ունի 2819,5 հա տարածք, որից 1550,7 հա գյուղատնտեսական նշանակություն, 1147,2 հա անտառային հողեր։
Համայնքի տարածքում խմելու ջրի համար առկա են թվով 60 գործող անհատական ջրհորներ։


== Պատմություն ==
Այստեղ եղած հայկական բնակավայրերի մասին սկզբնաղբյուրներում հիշատակություններ չեն գտնվել։ 
Խորհրդային տարիներին, երբ արաքսամերձ այս շրջանները բռնակցվեցին Ադրբեջանին, հանրապետության ղեկավարությունը սկսեց իրագործել ադրբեջանցիներով և քրդերով վերաբնակեցնելու քաղաքականությունը։ 
Նախկին հայկական գյուղի ավերակները մաքրեցին և կառուցեցին Զինախլու անունով բնակավայրը։ Այն Ջեբրայիլի շրջանի կազմի մեջ էր։ Գյուղն ազատագրվեց 1993 թվականին։ 1998 թվականի հունվարից սկսվեց բնակավայրի վերաբնակեցման գործընթացը։ Այստեղ հաստատվեցին Հայաստանի Տավուշի մարզի Արծվաշենից Ադրբեջանի զինուժի ճնշման տակ բռնահանված հայ ընտանիքներ։ 
Գյուղը ստացավ Արծվաշեն անվանումը։ Առաջին տարում այստեղ հաստատվել էին 80 ընտանիքներ։ Սակայն բնակարանային պայմանների բացակայության պատճառով նրանց մի մասը լքել է նորաստեղծ բնակավայրերը։ 
2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Արծվաշեն համայնքի բնակչության թվաքանակը կազմում է 109 մարդ, կա 35 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, հիմնական դպրոց, որտեղ սովորում էին 15 աշակերտներ։


== Ծանոթագրություններ ==
Ադրիանա Ֆոնսեկա

Ադրիանա Ֆոնսեկա Կաստելլանոս ({իսպ.՝ Adriana Fonseca Castellanos, մարտի 16, 1970(1970-03-16) կամ մարտի 16, 1977(1977-03-16), Վերակրուս, Վերակրուս, Մեքսիկայի Միացյալ Նահանգներ), մեքսիկացի դերասանուհի, պարուհի։ 
Ծնվել է մարտի 1979 թվականի մարտի 16-ին Մեխիկոյում։ Նրան մեծ ճանաչում են բերել մի շարք հեռուստանովելներ, հատկապես Տելեմունդոյի «Քաջարի սիրտը» հեռուստասերիալը, որտեղ կերտել է Անխելա Վալդեսի դերը։


== Ծանոթագրություններ ==
Չիվատե

Չիվատե (իտալերեն՝ Civate) , կոմունա Իտալիայի Լոմբարդիա մարզի Լեքո գավառում։ Բնակչության թիվը կազմում է 3846 մարդ։ Բնակչության խտությունը կազմում է 425 մարդ/կմ²։ Զբաղեցնում է՝ կմ² 9,06 տարածք։ Հեռախոսի կոդ՝ 0341։ Փոստային ինդեքս՝ 23862։


== Արտաքին հղումներ ==
Պաշտոնական կայք(իտալ.)


== Ծանոթագրություններ ==
Ժողովածու (3969)

Ժողովածու (3969), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3969 թվի տակ։ Ձեռագիրը գրվել է 1786 թվականից առաջ։ Գրված է ստվարաթղթի վրա, որը ունի 20×14 չափս։ Ձեռագիրը կազմված է 143 թերթից։ Գրված է միասյուն, նոտրգրով։ Հիշատակարաններ՝ 31բ, 34բ 35ա (1786-1787 թթ․):


== Բովանդակություն ==
Տաղ սիրոյ
Հարցմունք տաճկաց և պատասխանիք Տիմոթեայ Անտիորացւոյ
Վասն Հաղորդութեան
Ի Բանից իմաստացնոց
Ի Վարուց Մարիմոս
Ի հարանց Վարուց
Վկայութիւնը ի Յույսմավուրաց Մուժումպար դեղջ
Աթ․ Աղեքսանդրացոյ դավանութիւն
Սարգսի Յովհաննիսյան Տաղ
Ի թղթոյն Ստեփաննոսի
Քարոզք
Խրատը
Սահման անձին
Ընդդեմ երկարնակաց (Թեոդորոս․ Ստ․ Լևհացի, անանունք)
Վասն Նինուէ քաղաքին
Աղոթք
Զրոյցք
Պետրոսի Պետիկենց Հայքիլիսեցոյ Յաղաղս խոստովանության
Մեկնութիւն պատարագի
Յաղագս խոստովանութեան
Յաղագս չափուց և կշռոց
Յաղագս Ջուղայեցի Սահրաա վաճառականի
Բժշկարան
Աստուծարանական և դավանական մանունք
Վասն Հերձուածողաց, որ ի վանս Ս․ թաղէոսի։


== Ծանոթագրություններ ==
Յարոսլավ Կվապիլ

Յարոսլավ Կվապիլ (Kvapil, սեպտեմբերի 25, 1868(1868-09-25)[…], Չուդենիսե - հունվարի 10, 1950(1950-01-10)[…], Պրահա, Չեխոսլովակիա), չեխ գրող, լրագրող, դրամատուրգ, ռեժիսոր։ ՉԽՍՀ ժողովրդական արտիստ։


== Կենսագրություն ==
1900-1918 թվականներին եղել է Պրահայի Ազգային թատրոնի ռեժիսոր, 1918 թվականից՝ նույն թատրոնի դրամատիկ խմբի ղեկավարը, 1921-1928 թթ.՝ Վինոգրադիի Քաղաքային թատրոնի գեղարվեստական ղեկավարը։ Դրել է «Աղջամուղջ» (1895 թ.), «Հեքիաթ արքայադուստր Խատուտիկի մասին» (1899 թ.), «Ամպեր» (1903 թ.), «Անդերսեն» (1914 թ.) և այլ պիեսներ, օպերաների (այդ թվում՝ Ա. Դվորժակի օպերաների) լիբրետոներ, թարգմանել Հ. Իբսենի և այլոց պիեսներ։ Բեմադրություններից են՝ Ֆրիդրիխ Շիլլերի «Վալլենշտայն», Իրասեկի «Ցան Հուս», «Լապտեր», Շեքսպիրի «Օթելլո», «Համլետ», «Ձմեռային հեքիաթ», «Մակբեթ», «Հուլիոս Կեսար»։


== Ծանոթագրություններ ==
Մերուժան Պարսամյան

Մերուժան Ասատուրի Պարսամյան (հոկտեմբերի 8, 1883(1883-10-08), Ակն, Օսմանյան կայսրություն - հոկտեմբերի 16, 1944(1944-10-16), Փարիզ), հայ բանաստեղծ, խմբագիր։
Գրող Մկրտիչ Պարսամյանի եղբայրն է։


== Կենսագրություն ==
1897-1901 թվականներին սովորել է Արմաշի դպրեվանքում։ 1919 թվականին հաստատվել է Փարիզում։ Հիմնել ու խմբագրել է «Մեր տարեցույցը» (1910-1914), «Կյանք և արվեստ» (1931-1940, տարեգիրքը, ապա՝ ամսագիր, եղբոր հետ), «Շանթ» (1911-1915, 1918-1919), ինչպես նաև ֆրանսերեն մի շարք պարբերականներ։ Լույս է ընծայել «Անրջանք» (1904), «Պատրանքի ծաղիկներ» (1907), «Քրիզանթեմ» (1908), «Եփրատին զոհերը» (1908), «Բանաստեղծին սիրտը» (1910), «Մարմներգութիւն» (1919), «Մարդկային» (1938) բանաստեղծությունների ժողովածուները։
1920 թվականից ստեղծագործել է նաև ֆրանսերեն («Տղամարդը և կինը», 1925, «Բանաստեղծները Նոյյան տապանի մեջ», 1933, ժողովածուներ)։ Հեղինակ է նաև «Ապտիւլ Համիտ Բ» նոթերի (1919) և «Պետրոս էֆ. Հալաճեան» (1910, Մելքոն Հակոբյան ստորագրությամբ) ուսումնասիրության։ Ֆ. Քոփեի (Կոպե) «Հսկում» պոեմի հիման վրա գրել է համանուն դրամա (1910)։ Հայ մամուլում հանդես է եկել Շանթարգել և այլ ծածկանուններով։


== Ծանոթագրություններ ==
Սան Անդրեու Սալոու

Սան Անդրեու Սալոու (կատ.՝ Sant Andreu Salou), մունիցիպալիտետ Իսպանիայում։ Մտնում է Ժիրոնա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Ժիրոնես շրջանում։ Զբաղեցնում է 5,97 կմ² տարածք։ Բնակչությունը կազմում է 155 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento
Informació de la Generalitat de Catalunya Archived 2007-09-26 at the Wayback Machine.
Informació de l'Institut d'Estadística de Catalunya
Քոլֆաքս շրջան (Նյու Մեքսիկո)

Անվան այլ կիրառումների համար տե՛ս՝ Քոլֆաքս շրջան (այլ կիրառումներ)Քոլֆաքս շրջան (անգլ.՝ Colfax County), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 9.731 կմ² է, բնակչությունը՝ 14.189 մարդ (2000 թ. տվյալներով)։ Շրջկենտրոնն է Ռատոն բնակավայրը։ Կազմավորվել է 1869 թ.։
Աստերոիդների ցանկ (113501-113600)

Աստերոիդների ցանկ (113401-113500)  • Աստերոիդների ցանկ  • Աստերոիդների ցանկ (113601-113700)
 Աստերոիդների ցանկ (113401-113500)  • Աստերոիդների ցանկ  • Աստերոիդների ցանկ (113601-113700)
Կարապետ Միքայելյան

Կարապետ Սամվելի Միքայելյան (27 սեպտեմբերի, 1969, Մոսկվա, ԽՍՀՄ), հայ ֆուտբոլիստ, հարձակվող։


== Կենսագրություն ==
Նա իր դեբյուտը նշել է 1987 թվականին «Շիրակի» ֆուտբոլային ակումբում, ապա 1,5 տարի անց տեղափոխվում է ժամկետային զինծառայության։ Երեք տարի անց պայմանագիր է ստորագրել «ԱՄՈՒՐ» ֆուտբոլային ակումբի հետ։ Մինչև 2008 թվականը նա խաղացել է տարբեր ոչ բարձրակարգ ֆուտբոլային ակումբներում։ 1996-1997 թվականներին խաղացել է Հարավային Կորեայում։


== Միջազգային գոլեր ==


== Ծանոթագրություններ ==


== Արտաքին հղումներ ==
Карапет Микаелян: «Мое сердце работает в три раза медленнее, чем надо. Это последняя стадия», sports.ru, 26 октября 2011
Գորյաչի Կլյուչ

Գորյաչի Կլյուչ (ռուս.՝ Горячий Ключ), քաղաք Ռուսաստանի Դաշնության Կրասնոդարի երկրամասում, հանդիսանում է Գորյաչի Կլյուչի շրջանի վարչական կենտրոնը։


== Աշխարհագրություն ==
Քաղաքը գտնվում է Պսեկուպս գետի ափերին, Կրասնոդար քաղաքից 50 կմ հարավ և Սև ծովի ափից 65 կմ հեռավորության վրա։


== Բնակչություն ==
Ազգային կազմը2010 թվականի համառուսաստանյան մարդահամարի տվյալների համաձայն՝


== Ծանոթագրություններ ==


== Արտաքին հղումներ ==
Գորյաչի Կլյուչ քաղաքի վարչության կայք
Նար-Դոսի կիսանդրի (Երևան)

Նար Դոսի կիսանդրի, գտնվում է Երևանի Կենտրոն համայնքում՝ Նար Դոսի անվան թիվ 14 հիմնական դպրոցի առջև։ Հուշարձանը տեղադրվել է 1956 թվականին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակ ==
Քանդակագործ՝ Սամվել Մանասյան, Ն. Վարդանյան


== Տվյալներ ==
Արձանի նյութը բազալտ է։


== Ծանոթագրություններ ==
Ռադիոակտիվ տարր

Ռադիոակտիվ տարրեր, քիմիական այն տարրերը, որոնց բոլոր իզոտոպները ռադիոակտիվ են (տես Ռադիոակտիվություն)։ Ռադիոակտիվ տարրեր-ի թվին են պատկանում տեխնիցիումը (Тс, ատոմական համարը՝ Z=43), պրոմեթիումը (Pm, Z=61), պոլոնիումը (Ро, Z=84) և Մենդելեևի պարբերական համակարգում պոլոնիումից հետո եկող բոլոր տարրերը։ Ուրանին հաջորդող տարրերը կոչվում են տրանսուրանային տարրեր։ Ռադիոակտտիվ տարրերից 14-ը՝ թորիումից (Z=90) մինչև լոուրենսիում (Z= 103), ունեն միանման քիմիական հատկություններ և կազմում են ակտինիդների ընտանիքը։
Բնական ռադիոակտիվ տարրերից միայն ուրանը (Ս, Z=92) և թորիումը (Th, Z=90) ունեն այնպիսի ռադիոակտիվ իզոտոպներ (238Ս, 235Ս, 232Th), որոնց կիսատրոհման պարբերությունը համաչափելի է Արեգակնային համակարգի տարիքի հետ, ուստի միայն Ս-ը և Th-ն են առաջնային ռադիոակտիվ տարրեր, այսինքն՝ պահպանվել են մեր մոլորակի վրա նրա կազմավորման ժամանակներից։
Մնացած բոլոր բնական ռադիոակտիվ տարրեր․կոչվում են երկրորդային, դրանց պաշարն անընդհատ համալրվում է երկարակյաց ռադիոակտիվ իզոտոպների տրոհման հաշվին։ 43, 61, 93 և հաջորդող ատոմական համարներով ռադիոակտիվ տարրեր կոչվում են արհեստական, որովհետև դրանք ստացվում են արհեստականորեն, միջուկային ռեակցիաների օգնությամբ։ արհեստական ռադիոակտիվ տարրերից վերջինը՝ էկառենիումը (Z= 107), սինթեզել են սովորական ֆիզիկոսները 1976 թվականին։ Հայտնի ռադիոակտիվ տարրերի թիվը հասել է 26-ի։ Ռադիոակտիվ տարրերից շատերն ունեն գործնական կարևոր նշանակություն, օգտագործվում են միջուկային ռեակտորներում, միջուկային զենքում, ատոմային էլեկտրական մարտկոցներում։
Մոնտեջորջո

Մոնտեջորջո (իտալերեն՝ Montegiorgio), կոմունա Իտալիայում, գտնվում է Մարկե շրջանում՝ Ֆերմո պրովինցիայում։
Բնակչությունը կազմում է 6978 մարդ (2008 թվականի տվյալներով), բնակչության խտությունը՝ 146 մարդ/կմ²։ Տարածքը կազմում է 47 կմ²։ Փոստային ինդեքս՝ 63025։ Հեռախոսային կոդ՝ 0734։
Կոմունայի հովանավորն է Սուրբ Գևորգը։ Տոնը նշվում է ապրիլի 23-ին։


== Ժողովրդագրություն ==
Բնակչության գրաֆիկը.


== Համայնքի վարչակազմը ==
Հեռախոս։ 0734 952011
Էլ-փոստ։ segreteria@comune.montegiorgio.ap.it
Պաշտոնական կայք։ http://www.comune.montegiorgio.ap.it/ Archived 2010-05-06 at the Wayback Machine.


== Արտաքին հղումներ ==
http://www.comune.montegiorgio.ap.it/ Archived 2010-05-06 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արտարժույթային ինտերվենցիա

Արտարժույթային ինտերվենցիա, իր կամ օտար երկրի վալյուտայի կուրսի վրա ազդելու նպատակով պետության միջամտությունը (կենտրոնական բանկի, գանձատան միջոցով) արժույթի շուկայում կատարվող գործառնություններին։ Լայն մասշտաբի արժութային գործառնություն է, որն իրականացվում է որոշակի, սովորաբար կարճ ժամանակահատվածում արտասահմանյան արժույթ, ոսկի գնելու կամ վաճառելու ուղիով։
Գաֆուրի շրջան

Գաֆուրի շրջան (ռուս.՝ Гафурийский район, բաշկիրերեն՝ Ғафури районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Կրասնոուսոլսկիյ։


== Աշխարհագրություն ==
Շրջանի տարածքի մակերեսը կազմում է 3039 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 35605 մարդ։ Բնակչության խտությունը կազմում էր 11,72 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Էսֆանդյար Բահարմաստ

Էսֆանդյար Բահարմաստը (անգլ.՝ Esfandiar Baharmast, պարսկերեն՝ اسفندیار بهارمست, մարտի 11, 1954(1954-03-11)), իրանական ծագմամբ ամերիկացի նախկին ֆուտբոլային մրցավար է։ Առավելապես հայտնի է Ֆրանսիայում կայացած 1998 թ. ֆուտբոլի աշխարհի առաջնության երկու հանդիպումներին՝ որպես գլխավոր մրցավար մասնակցությամբ։
Այդ մրցաշարում նա կարճ ժամանակի ընթացքում քննադատության ենթարկվեց Բրազիլիայի ու Նորվեգիայի միջև հանդիպման խաղավերջում վերջինիս օգտին կասկածելի 11-մետրանոց տուգանային հարված նշանակելու համար։ Սակայն հաջորդ օրը հեռուստատեսությամբ նախապես չցուցադրված կադրերը հաստատեցին մրցավարի իրավացիությունը. նոր տեսանկյունից նկարահանված կադրերում պարզ երևում էր, որ բրազիլացի պաշտպան Ժունիոր Բայանոն խախտել է կանոնները նորվեգացի հարձակվող Տուրե Անդրե Ֆլոյի նկատմամբ։
1998 թ. օգոստոսին Բահարմաստը դարձավ ԱՄՆ սոքերի պաշտոնական անձանց ղեկավար։ 2003 թ. ԿՈՆԿԱԿԱՖ-ի մրցավարների կոմիտեի անդամ է, նաև ՖԻՖԱ-ի հրահանգիչ։ Որպես ՖԻՖԱ-ի հրահանգիչ մասնակցել է այնպիսի մրցաշարերի, որպիսիք են 2003 թ. Ֆինլանդիայում կայացած մինչև 17 տարեկանների աշխարհի առաջնությունը, 2005 թ. Նիդերլանդներում կայացած մինչև 20 տարեկանների աշխարհի առաջնությունը, 2006 թ. Գերմանիայում կայացած ֆուտբոլի աշխարհի առաջնությունը, 2008 թ. Պեկինում կայացած օլիմպիական խաղերի ֆուտբոլային մրցաշարը, 2010 թ. Հարավային Աֆրիկայում կայացած ֆուտբոլի աշխարհի առաջնությունը։


== Հղումներ ==
Տեղեքարտ Էսֆանդյար Բահարմաստ worldreferee.com, worldfootball.net (en)
Պինչո (բլուր)

Պինչո բլուր (լատ.՝ Mons Pincius, իտալերեն՝ Pincio), բլուր պատմական Հռոմի հյուսիսարևելյան հատվածում։ Տեղակայված է Կվիրինալ բլրի հյուսիսում, և այնտեղից տեսանելի էր Մարսի դաշտը։ Չնայած նրան, որ այն Հին Հռոմի սահմաններից դուրս էր, և չի համարվում Հռոմի յոթ բլուրներից, սակայն գտնվում է Ավրելիանոսի պատի ներսում։ IV դարում բլուրը պատկանում էր Պինչո ընտանիքին, և ըստ այդմ ստացել է իր ներկայիս անունը։


== Վիլլաներ և պարտեզներ ==

Հին Հռոմի մի քանի կարևոր ընտանիքներ ունեցել են վիլլաներ և այգիներ (horti) բլրի հարավային լանջերին, որոնցից են Լուկուլլոսի, Սալյուստիուսի, Գնեոս Պոմպեոսի և Անիցիայի այգիները։ Հռոմեական ժամանակաշրջանում բլուրը հայտնի էր որպես Collis Hortulorum՝ «Պարտեզների այգի»։ Լյուդովիզի վիլլան կառուցվել է այստեղ 20-րդ դարում։ Մի քանի վիլլաներ և այգիներ դեռևս զբաղեցնում են բլուրը։ Դրանցից մեկը Վիլլա Բորգեզեն է, որը Պինչիո բլրին կապված է հետիոտնային կամրջով։


== Ժամանակակից Հռոմ ==

Վերածննդյան ժամանակաշրջանում բլրի վրա կառուցվել է Վիլլա Մեդիչիին, որը հանդիսանում է Ֆրանսիայի հանրապետության սեփականությունը՝ այնտեղ գործում է Ֆրանսիական ակադեմիան։ Վերջինս Հռոմ տեղափոխվել է 1802 թվականին։ Այդուհանդերձ Պինչոյի այգիներում բացվում են լայն ճեմուղիներ։ Դրանցից մեկում 1822 թվականին տեղադրվել էր Վիլլա Մեդիչի կոթողը, որը եգիպտական չէ։ Այն կերտվել է Հադրիանոս կայսեր պատվերով և կանգեցվել նրա սիրելիի՝ Անտինոսի գերեզմանի համար։ Կոթողը հայտնաբերվել է 16-րդ դարում Պորտա Մաջորե դարբասի մոտ։ Տեղափոխվել է Բարբերինի պալատ, ապա Կղեմես XIV Պապը տարել է Վատիկան, և վերջնականապես, 1822 թվականին Պիոս VII Պապը կանգնեցնում է Պինչո բլրի վրա։ Այն տեսքը, որ ներկայումս ունի Պինչո բլուրը նախագծել է (1809-1814 թթ) ճարտարապետ Ջուզեպպե Վալադիեն։
Բլրից բացվում է հիանալի տեսարան դեպի Մարսի դաշտ։ Բլրից ներքև կառուցված են երկու մոնումենտալ աստիճաններ, որոնցից մեկը տանում է դեպի Նապոլեոնի հրապարակ, մյուսը՝ դեպի Պիացցա դել Պոպոլո։ Այստեղից էլ Իսպանական աստիճանները ուղղվում են դեպի Տրինիտա դեյ Մոնտի եկեղեցի և վար՝ դեպի Իսպանիայի հրապարակ։
1867 թվականին գյուտարար և պրոֆեսոր Ջան Բատիստա Էմբրիաչոն նախագծում է ջրային ժամացույց, որը 1873 թվականին տեղադրվում է Պինչո բլրի վրա։ Մեկ այլ տարբերակ էլ դրված է Բորգեզե պարտեզներում։ Էմբիաչոն իր երկու հայտնագործությունները ներկայացրել է Փարիզում, որտեղ նրանք արժանացել են պարգևի և մեծ համբավի։
Պինցիուսի այգիներում իտալացի քաղաքական գործիչ Ջուզեպպե Մացցինիի հորդորով տեղադրված են նշանավոր իտալացիների կիսանդրիներ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Hills and walls of Ancient Rome
Samuel Ball Platner and Thomas Ashby, A Topographical Dictionary of Ancient Rome,  London: Oxford University Press, 1929: Pincius Mons
Pinician Hill at Rome Reborn at University of Virginia Archived 2012-04-25 at the Wayback Machine.
"Cisterne, mosaici e terme private. La collina del Pincio scopre i suoi segreti" La Repubblica 11 December 2014